***Монгол Улсын Их Хурлын 2015 оны хаврын ээлжит чуулганы***

 ***Эдийн засгийн байнгын хорооны 7 дугаар сарын 02-ны өдөр***

***/Пүрэв гараг/-ийн хуралдааны гар тэмдэглэл***

Эдийн засгийн байнгын хорооны дарга Ж.Батсуурь ирц, хэлэлцэх асуудлын дарааллыг танилцуулж, хуралдааныг даргалав.

 *Ирвэл зохих 19 гишүүнээс 13 гишүүн ирж, 68.4 хувийн ирцтэйгээр хуралдаан 19* *цаг 00 минутад Төрийн ордны “А” танхимд эхлэв. Үүнд:*

 *Чөлөөтэй: Х.Болорчулуун;*

 *Эмнэлгийн чөлөөтэй:Н.Батбаяр;*

 *Тасалсан: Д.Ганхуяг, Ц.Даваасүрэн, Ц.Нямдорж, Г.Уянга.*

***Хоёр. “Төрийн өмчийг 2015-2016 онд хувьчлах, өөрчлөн байгуулах үндсэн чиглэл” батлах тухай Улсын Их Хурлын тогтоолын төсөл /****анхны хэлэлцүүлэг/.*

 Хуралдаанд Эдийн засгийн байнгын хорооны ажлын албаны ахлах зөвлөх Ж.Батсайхан, зөвлөх Л.Батмөнх, референт Н.Эрдэнэцэцэг нар байлцав.

Улсын Их Хурлын чуулганы нэгдсэн хуралдаанаар Тогтоолын төслийн анхны хэлэлцүүлэг явуулах үед хуралдаан даргалагчаас зарчмын зөрүүтэй зарим саналын томьёоллуудыг Байнгын хорооны хуралдаанаар дахин хэлэлцэх чиглэл өгсний дагуу анхны хэлэлцүүлэг явуулав.

 Танилцуулгатай холбогдуулан Улсын Их Хурлын гишүүдээс асуулт гараагүй болно.

А*жлын хэсгээс гаргасан зарчмын зөрүүтэй саналуудаар санал хураалт явуулав.*

 **Ж.Батсуурь:**- 1. Тогтоолын төслийн 2 дугаар заалтыг дор дурдсанаар өөрчлөн найруулах:

 “2. Төрийн өмчийг хувьчлах. өөрчлөн байгуулах үндсэн чиглэлд заасан хуулийн этгээдийг хувьчлах, өөрчлөн байгуулах ажлыг холбогдох хууль тогтоомжийн хүрээнд зохион байгуулахыг Монгол Улсын Засгийн газар /Ч.Сайханбилэг/-т даалгасугай.” гэсэн саналыг дэмжье гэсэн санал хураалт явуулъя.

 Зөвшөөрсөн 11

 Татгалзсан 1

 Бүгд 12

 91.7 хувийн саналаар дэмжигдлээ.

 2.Тогтоолын төслийн хавсралтын 2.1.4 дэх заалтыг бүхэлд нь хасах гэсэн саналыг дэмжье гэсэн санал хураалт явуулъя.

 Зөвшөөрсөн 11

 Татгалзсан 1

 Бүгд 12

 91.7 хувийн саналаар дэмжигдлээ.

 3.Тогтоолын төслийн хавсралтын 4.11 дэх хэсгийн “ажиллагсад нь төрийн эзэмшлийн хувьцаанаас 5 хувийг эзэмшүүлэн”, гэснийг хасах гэсэн саналыг дэмжье гэсэн санал хураалт явуулъя.

 Зөвшөөрсөн 11

 Татгалзсан 1

 Бүгд 12

 91.7 хувийн саналаар дэмжигдлээ.

 4. Тогтоолын төслийн хавсралтын 4.19 дэх хэсгийн “хувьцааны 10 хувийг ажиллагсдад нь “ажиллагсдад нь хувьцаа эзэмшүүлэх хөтөлбөр”-ийн хүрээнд үнэгүйгээр эзэмшүүлэх, үлдсэн” гэснийг хасах гэсэн саналыг дэмжье гэсэн санал хураалт явуулъя.

 Зөвшөөрсөн 13

 Татгалзсан 0

 Бүгд 13

 100 хувийн саналаар дэмжигдлээ.

 *Найруулгын шинжтэй зарчмын зөрүүтэй саналын томьёоллоор санал хураалт явуулав.*

 **Хоёр. Найруулгын санал**

 **Ж.Батсуурь:** - Тогтоолын төслийн 2.2 дахь хэсэг, төслийн хавсралтын 1.1, 2.1.4, 3.2.6, 4.15, 4.19 дэх хэсгийн “төрийн мэдлийн” гэснийг “төрийн эзэмшлийн гэж тус тус өөрчлөх гэсэн найруулгын саналыг дэмжье гэсэн санал хураалт явуулъя.

 Зөвшөөрсөн 13

 Татгалзсан 1

 Бүгд 12

 92.3 хувийн саналаар дэмжигдлээ.

*Хуралдаан 08 минут үргэлжилж, 19 цаг 08 минутад өндөрлөв.*

 ***Тэмдэглэлтэй танилцсан:***

 ЭДИЙН ЗАСГИЙН БАЙНГЫН

 ХОРООНЫ ДАРГА Ж.БАТСУУРЬ

 **Тэмдэглэл хөтөлсөн:**

 ПРОТОКОЛЫН АЛБАНЫ

ШИНЖЭЭЧ П.МЯДАГМАА

**УЛСЫН ИХ ХУРЛЫН 2015 ОНЫ ХАВРЫН ЭЭЛЖИТ ЧУУЛГАНЫ**

**ЭДИЙН ЗАСГИЙН БАЙНГЫН ХОРООНЫ 7 ДУГААР**

**САРЫН 02-НЫ ӨДРИЙН ХУРАЛДААНЫ**

 **ДЭЛГЭРЭНГҮЙ ТЭМДЭГЛЭЛ**

 **Ж.Батсуурь:** -Та бүгдэд энэ өдрийн мэндийг дэвшүүлье. Эдийн засгийн байнгын хорооны хуралдаан эхэлж байна. Ингээд 7 сарын 2-ны өдөр Эдийн засгийн байнгын хорооны хуралдаанаар ганцхан асуудал хэлэлцэнэ. Түрүүн “Төрийн өмчийг 2015-2016 онд хувьчлах, өөрчлөн байгуулах үндсэн чиглэл” батлах тухай Улсын Их Хурлын тогтоолын төслийн анхны хэлэлцүүлэг хийсэн. Ингээд анхны хэлэлцүүлэг үргэлжилж байгаа гэж ойлгогдож байна. Бас саналын томьёоллууд дээр бас ингээд зөрөлдөөн үүссэн учраас энийг одоо эцэслэн хураая. Тэр 1991 оны өмч хувьчлалын хуулийг хүчингүй болсон гээд Их Хурлын дарга өнөөдөр индэр дээрээс зарлаад байсан. Үнэн чанартаа бол хүчингүй болоогүй гэдгийг өнгөрсөн Байнгын хорооны хурал дээр бид нар яриад манай хуулийн зөвлөхүүд энийг лавлаад энэ хууль бол хүчин төгөлдөр байгаа. Гэхдээ энэ зарим саналын томьёолол дээр зарчмын зөрүүтэй саналаар тэгээд ажлын хэсэг сая ажлын хэсгийн гишүүд санал нэгтэйгээр саналын томьёоллуудыг шинэчилж оруулж ирлээ.

 Ингээд асуулт асуух гишүүд байна уу. Асуулт асуух гишүүн алга байна.

 Үг хэлэх гишүүд алга байна. Ингээд бичгээр тараасан зарчмын зөрүүтэй саналын томьёоллоор санал хураалт явуулъя.

 1. Тогтоолын төслийн 2 дугаар заалтыг дор дурдсанаар өөрчлөн найруулах:

 “2. Төрийн өмчийг хувьчлах, өөрчлөн байгуулах үндсэн чиглэлд заасан хуулийн этгээдийг хувьчлах, өөрчлөн байгуулах ажлыг холбогдох хууль тогтоомжийн хүрээнд зохион байгуулахыг Монгол Улсын Засгийн газар /Ч.Сайханбилэг/-т даалгасугай.” энэ дээр ингээд санал хураалт явуулъя. Санал хураалт. Гарамгайбаатар дэмжиж байгаа карт хийчхээрэй л гэж байна. Ингээд 12 гишүүн санал хураалтад оролцож, 11 гишүүн дэмжиж 91.7 хувийн саналаар санал дэмжигдлээ.

 2.Тогтоолын төслийн хавсралтын 2.1.4 дэх заалтыг бүхэлд нь хасах санал хураалт.

 Аан тогтоолын төслийн 2.1.4 биш 2.2-уу. Энийг тэгж залруулаад саяын санал хураалтыг хүчинтэйгээр тооцъё.

 2.1.4 чинь мөн мөн. 2.2 чинь эхэн дээрээ өөрчлөн найруулаад явчихсан шүү дээ.

 Санал хураалтад 12 гишүүн оролцож, 11 гишүүн дэмжиж 91.7 хувийн саналаар санал дэмжигдлээ.

 3.Тогтоолын төслийн хавсралтын 4.11 дэх хэсгийн “ажиллагсад нь төрийн эзэмшлийн хувьцаанаас 5 хувийг эзэмшүүлэн”, гэснийг хасах. Санал хураалт.

 Санал хураалтад 12 гишүүн оролцож, 11 гишүүн дэмжиж 91.7 хувийн саналаар санал дэмжигдлээ.

 4. Тогтоолын төслийн хавсралтын 4.19 дэх хэсгийн “хувьцааны 10 хувийг ажиллагсдад нь “ажиллагсдад нь хувьцаа эзэмшүүлэх хөтөлбөр”-ийн хүрээнд үнэгүйгээр эзэмшүүлэх, үлдсэн” гэснийг хасах;

 Санал хураалт. Санал хураалтад 13 гишүүн оролцож, 13 гишүүн дэмжиж 100 хувийн саналаар санал дэмжигдлээ.

 **Хоёр. Найруулгын санал**

 1. Тогтоолын төслийн 2.2 дахь хэсэг, төслийн хавсралтын 1.1, 2.1.4, 3.2.6, 4.15, 4.19 дэх хэсгийн “төрийн мэдлийн” гэснийг “төрийн эзэмшлийн” гэж тус тус өөрчлөх.

 Санал хураалт явуулъя. Санал хураалтад 13 гишүүн оролцож, 12 гишүүн дэмжиж 92.3 хувийн саналаар санал дэмжигдлээ.

 Тэр дугаар, зүйл, заалт нь өөрчлөгдсөн юм байвал энийг одоо засаж оруулахаар ингээд редакцын саналтайгаар энэ дэмжигдлээ.

 Гишүүдэд баярлалаа. Байнгын хорооны хуралдаан дууссаныг мэдэгдье.

 ДУУНЫ БИЧЛЭГЭЭС

 БУУЛГАСАН: П.МЯДАГМАА